
Na osnovu člana 42. Pravilnika o izboru korisnika Projekta “RE!INTEGRACIJA II – Dalja podrška održivoj (re)integraciji povratnika u Srbiji”, Komisija za izbor korisnika Projekta, raspisuje:
TREĆI JAVNI POZIV
ZA IZBOR POSLODAVACA ZA DODELU SUBVENCIJE ZA ZAPOŠLJAVANJE NEZAPOSLENIH KORISNIKA PROJEKTA
Ovaj Javni poziv objavljen je u okviru projekta “REINTEGRACIJA II – Dalja podrška održivoj (re)integraciji povratnika u Srbiji”,  u okviru Mere A – Ekonomska podrška - Komponenta KREIRANJE RADNIH MESTA,  finansiranom od strane Saveznog ministarstva za ekonomsku saradnju i razvoj Savezne Republike Nemačke (BMZ)
Dodela podrške u okviru ove komponente Projekta, odvijaće se u dva paralelna i usko vezana procesa, pri čemu će se u okviru jednog procesa izabrati poslodavci, a u drugom nezaposlena lica. Uslov za podršku će biti kompatibilnost korisnika selektovanih u ova dva procesa.
Podrška zapošljavanju nezaposlenih lica, korisnika projekta, kroz dodelu subvencija poslodavcima za zapošljavanje na novootvorenim radnim mestima, odobrava se Poslodavcima čije sedište firme je registrovano na teritoriji Grada Kruševca (Rasinski okrug), u skladu sa Listom Poslodavaca za dodelu subvencije za zapošljavanje nezaposlenih lica korisnika Projekta.
Listu Poslodavaca za dodelu subvencije za zapošljavanje nezaposlenih lica korisnika Projekta, donosi Komisija u skladu sa Prijavom zainteresovanih poslodavaca i proverom podnete dokumentacije pod uslovima i kriterijumima definisanim ovim Javnim pozivom. 
Poslodavac ostvaruje pravo na subvenciju zapošljavanjem lica iz teže zapošljivih kategorija, koja se nalaze na Listi nezaposlenih lica za zapošljavanje kod poznatog poslodavca u okviru Projekta koju će u skladu sa Pravilnikom utvrditi Komisija na osnovu Javnog poziva nezaposlenim licima za zapošljvanje kod poznatog poslodavca, a u skladu sa definisanim kadrovskim potrebama poslodavca.
Subvencija se obezbeđuje kroz nabavku opreme, mašina i materijala (20 % vrednosti granta), u visini do 3.750,00 evra po zaposlenom na novootovrenom radnom mestu, po aktuelnom projektnom kursu na datum potpisivanja saglasnosti na zaključenje ugovora o nabavci. 
Minimalan broj nezaposlenih lica koji poslodavac treba da zaposli da bi dobio subvenciju je 2 novozaposlena. 
Poslodavac je dužan da učestvuje sa 10% sredstva u finansiranju nabavke definisane opreme, mašina i materijala, i to na način da sredstva u visini od 10% ugovorene nabavne cene, prebaci na račun IDC-a, pre realizacije ugovora o nabavci. Proces nabavke sprovodi IDC.
Komisija će u okviru Javnog poziva u ovoj komponenti Projekta odobriti najviše 6 subvencija za zapošljavanje na novootvorenim radnim mestima poslodavcima, za zapošljavanje 12  lica iz teže zapošljivih kategorija u skladu sa ovim Javnim pozivom. 
Broj novozaposlenih za koje se traži subvencija u odnosu na broj trenutno zaposlenih kod poslodavca može da bude najviše 1:3, pri čemu svi poslodavci koji imaju do 6 zaposlenih, a više od 3 zaposlena, mogu da traže subvenciju za 2 novozaposlena.
Pravo na dodelu subvencije za zapošljavanje nezaposlenih lica, u skladu sa ovim Pravilnikom, poslodavac može ostvariti pod uslovom da:
· registrovan je najmanje godinu dana pre datuma raspisivanja javnog poziva u okviru ove komponente Projekta;
· u zakonskim rokovima izmiruje obaveze po osnovu poreza i doprinosa za obavezno socijalno osiguranje i ima najmanje tri zaposlena (pod zaposlenim licem, u skladu sa zakonom, podrazumeva se svako lice prijavljeno na obavezno socijalno osiguranje);
· poslednjih šest meseci nije bio duže od 30 dana neprekidno evidentiran u registru dužnika prinudne naplate Narodne banke Srbije;
· Ima neto profit na kraju 2023. godine;
· nema negativni kapital;
· nije u stečajnom ili likvidacionom postupku;
Potrebna dokumentacija za podnošenje Prijave na Javni poziv za dodelu subvencija za zapošljavanje nezaposlenih lica iz teže zapošljivih kategorija na novootvorenim radnim mestima  u okviru Projekta:
· popunjen prijavni obrazac (Prilog 1);
· fotokopija rešenja nadležnog organa o upisu u registar, ukoliko podnosilac zahteva nije registrovan u APR, odnosno odluka nadležnog organa o obrazovanju organizacionih delova;
· izvod iz pojedinačne poreske prijave o obračunatim porezima i doprinosima (PPP PD), štampan iz elektronske baze podataka Poreske uprave (EBP-PURS), overen od strane poslodavca, za prijave podnete u zakonskim rokovima za 3 meseca koja prethode mesecu u kome je podnet zahtev;
· uverenje Poreske uprave o izmirenim obavezama na ime poreza i doprinosa za obavezno socijalno osiguranje ne starija od datuma objavljivanja javnog poziva u okviru ove komponente Projekta.
· Bilans stanja i uspeha i statistički aneks za 2023. godinu.
Komisija zadržava pravo da traži i druge dokaze relevantne za odlučivanje o prijavi podnosioca, kao i da u procesu evaluacije prijava izvrši terensku kontrolu poslodavca.
Odluka o odobravanju subvencije Poslodavcu za zapošljavanje nezaposlenih lica iz kategorije teže zapošljivih na novootvorenom radnom mestu u okviru Projekta, donosi se na osnovu Liste Poslodavaca za dodelu subvencije za zapošljavanje nezaposlenih lica korisnika Projekta i Liste prioriteta nezaposlenih lica za zapošljavanje kod poznatog poslodavca u okviru Projekta, u skladu sa, u Prijavi iskazanim, kadrovskim potrebama Poslodavca i, u Prijavi iskazanim, namerama za zapošljavanjem na odgovarajućem radnom mestu i stručnim sposobnostima, po prioritetu rangiranog nezaposlenog lica. 
Datum zasnivanja radnog odnosa mora da bude nakon donete Odluke o odobravanju subvencije, a najkasnije 15 dana od dana isporuke opreme, mašina i materijala obezbeđenih subvencijom Poslodavcu. 
Dokaz o zasnivanju radnog odnosa na neodređeno vreme, sa punim radnim vremenom, za lica koja se zapošljavaju su kopija ugovora o radu i potvrda o izvršenoj prijavi na obavezno socijalno osiguranje za zaposleno lice u okviru Projekta. 
Ugovor o dodeli subvencije podrazumeva sledeće obaveze Poslodavca:
· da zasnuje radni odnos na neodređeno vreme sa punim radnim vremenom sa nezaposlenim licima za koja ostvaruje pravo na subvenciju, pri čemu Komisija prati realizaciju ugovorne obaveze 24 meseci; u slučaju prestanka radnog odnosa sa licem za koje je ostvareno pravo, poslodavac je u obavezi da u roku od 30 dana od dana prestanka radnog odnosa zasnuje radni odnos na neodređeno vreme sa punim radnim vremenom sa drugim nezaposlenim iz kategorije teže zapošljivih, a u skladu sa Pravilnikom i Javnim pozivom, i da to lice zadrži u radnom odnosu najmanje do isteka ugovorom predviđenog roka uvećanog za period u kome je izvršena zamena, ukoliko postoji lice odgovarajućih kvalifikacija. Pre uključivanja u program/zamenu, Komisija vrši proveru ispunjenosti zakonskih i uslova ovog javnog poziva za nezaposleno lice.
· izmiruje obaveze po osnovu poreza i doprinosa za obavezno socijalno osiguranje, u skladu sa zakonom;
· omogući Komisiji praćenje realizacije ugovorne obaveze;
· dostavi Komisiji dokaze o realizaciji ugovorne obaveze;
· obavesti Komisiju o svim promenama koje su od značaja za realizaciju ugovora, u roku od 8 dana od dana nastanka promene.
Komisija utvrđuje Preliminarnu Listu Poslodavaca za dodelu subvencije za zapošljavanje nezaposlenih lica korisnika Projekta.
Na Preliminarnu Listu Poslodavaca za dodelu subvencije za zapošljavanje nezaposlenih lica korisnika Projekta, podnosilac prijave može da uloži prigovor Komisiji, u pisanoj formi, u roku od 8 dana od dana isticanja preliminarnih lista na zvaničnom sajtu Projekta, (opciono) IDC-a, oglasnim tablama i web prezentacijama korisničkih opština, lokalnih partnera.
Prigovor mora da sadrži: ime, prezime i adresu podnosioca prigovora, razloge zbog kojih se prigovor izjavljuje i potpis podnosioca prigovora.
Prigovor se podnosi predajom pismenog podneska Komisiji preko Gradske uprave grada Kruševca, Odeljenje za poslove odbrane i vanredne situacije, Čupićeva 13, Kruševac.
O osnovanosti prigovora Komisija odlučuje u skladu sa odredbama ovog Pravilnika i na osnovu podataka navedenih u prigovoru, konkursne dokumentacije, činjeničnog stanja utvrđenog prilikom terenskog obilaska podnosioca zahteva, ukoliko je neophodno, a u roku od 8 dana od dana prijema prigovora.
Nakon razmatranja osnovanosti eventualnih prigovora, Komisija donosi Odluku o prigovoru i istu dostavlja poštanskim putem podnosiocu prigovora u roku od 3 dana od dana kada je Odluka o prigovoru doneta. 
Nakon isteka roka iz prethodnog stava i završetka postupka po prigovoru, Komisija objavljuje Konačnu Listu Poslodavaca za dodelu subvenciju za zapošljavanje nezaposlenih lica korisnika Projekta i donosi  Odluku o dodeli podrške poslodavcima za zapošljavanje nezaposlenih lica korisnika Projekta.
Na Konačnu Listu Poslodavaca za dodelu subvencije za zapošljavanje nezaposlenih lica korisnika Projekta i Odluku o dodeli podrške poslodavcima za zapošljavanje nezaposlenih lica korisnika Projekta, podnosilac prijave može uložiti žalbu Upravnom odboru IDC-a, u roku od 8 dana od objavljivanja Konačnih lista na zvaničnom sajtu projekta, (opciono) IDC-a, oglasnim tablama i web prezentacijama korisničkih opština, lokalnih partnera.
Žalba mora da sadrži: ime, prezime i adresu podnosioca žalbe, razloge zbog kojih se žalba izjavljuje i potpis podnosioca žalbe.
Žalba se podnosi predajom pismenog podneska Upravnom odboru IDC-a, preko kancelarije IDC-a u Beogradu, Ul. Milana Rakića 65a, 11 000 Beograd, lično ili poštom. 
O osnovanosti žalbe Upravni odbor IDC-a odlučuje u skladu sa odredbama ovog Pravilnika i na osnovu podataka navedenih u žalbi, konkursne dokumentacije, činjeničnog stanja utvrđenog prilikom terenskog obilaska podnosioca zahteva, ukoliko je neophodno, kao i izveštaja Komisije o postupku izbora korisnika. O žalbi se donosi odluka koja se poštanskim putem dostavlja podnosiocu u roku od 3 dana od dana donošenja.
Nakon roka iz prethodnog stava i razmatranja eventualnih žalbi od strane Upravnog odbora IDC-a, Komisija donosi Odluku o dodeli podrške poslodavcima za zapošljavanje nezaposlenih lica korisnika Projekta.

PRIJAVA SA PRATEĆOM DOKUMENTACIJOM PODNOSI SE LIČNO, U PROSTORIJAMA GRADSKE UPRAVE GRADA KRUŠEVCA, ODELJENJE ZA POSLOVE ODBRANE I VANREDNE SITUACIJE, ČUPIĆEVA 13, KRUŠEVAC RADNIM DANIMA OD 09:00H DO 15:00H, NAJKASNIJE DO 31.05.2024. DO 15:00H.

Sve informacije u vezi sa Javnim pozivom za izbor poslodavaca za dodelu subvencija za zapošljavanje nezaposlenih korisnika projekta mogu se dobiti i telefonskim putem, na telefone Odeljenja za poslove odbrane i vanredne situacije Grada Kruševca, 037/447-050 i 060/8355-222.

 U Kruševcu, 13.05.2024. godine                                                                           Predsednik Komisije:
[bookmark: _GoBack]                                                                                                                                   	     Lazar Dojčinović                                                                                                                     

Projekat “Reintegracija Il - dalja podrska odrivoj (re)integraciji povratnika u Srbiji” finansiran je
sredstvima Saveznog ministarstva za ekonomsku saradnju i razvoj Savezne Republike Nematke - BMZ




